Αν δεν μπορείτε να δείτε το περιεχόμενο αυτού του email πατήστε ΕΔΩ.

Η Μοντεσσοριανή Παιδαγωγός του Διεθνούς Μοντεσσοριανού Οργανισμού (ΑΜΙ) και συγγραφέας Simone Davies έρχεται στην Αθήνα Η μέθοδος Μοντεσσόρι, που αναπτύχθηκε από τη Μαρία Μοντεσσόρι στις αρχές του 20ού αιώνα, βασίζεται στην πεποίθηση ότι κάθε παιδί διαθέτει εγγενή ικανότητα να μαθαίνει, αρκεί να βρίσκεται σε ένα περιβάλλον που ενισχύει την ανεξαρτησία, την ελευθερία επιλογής και την αυτοπειθαρχία. Στόχος της είναι η ολόπλευρη ανάπτυξη του παιδιού – γνωστική, συναισθηματική, κοινωνική και ψυχολογική. Ιδιαίτερη έμφαση δίνεται στη δημιουργία ενός υποστηρικτικού περιβάλλοντος που προάγει την αυτονομία, σέβεται τους μοναδικούς ρυθμούς και τα ενδιαφέροντα κάθε παιδιού, και επιτρέπει στον δάσκαλο ή τον γονέα να λειτουργεί ως καθοδηγητής, παρέχοντας διακριτική καθοδήγηση και ενίσχυση. H Simone Davies, Μοντεσσοριανή Παιδαγωγός του Διεθνούς Μοντεσσοριανού Οργανισμού (AMI), με αφορμή το νέο βιβλίο που υπογράφει μαζί με την Junnifa Uzodike, Μοντεσσόρι στο σπίτι με το παιδί (3-12 ετών), το τρίτο μέρος της μπεστ σέλερ σειράς «Μοντεσσόρι στο σπίτι», θα βρεθεί στην Αθήνα στις 17 Φεβρουαρίου 2025, για να συζητήσει με γονείς και εκπαιδευτικούς. Επίσης θα μοιραστεί μαζί τους πρακτικές συμβουλές, δημιουργικές ιδέες και παιχνίδια για την υποστήριξη της ανεξαρτησίας και της ευτυχίας των παιδιών από τη νηπιακή ηλικία ως την εφηβεία, προτρέποντας στις οικογένειες να εντάξουν τη φιλοσοφία της μεθόδου και στα δικά τους σπίτια. Δευτέρα 17 Φεβρουαρίου 2025, στις 7 μ.μ., στην αίθουσα εκδηλώσεων του Public Συντάγματος (5ος όροφος). Με τη Simone Davies συνομιλούν η Διευθύντρια Σπουδών του Μοντεσσοριανού Ινστιτούτου Ελλάδα Ειρήνη Φαφαλιού και η Μοντεσσοριανή Παιδαγωγός (ΑΜΙ), Founder @montessoraki_Γεωργία Ζήγκου. Με διαδοχική διερμηνεία από τη μεταφράστρια του βιβλίου Μοντεσσόρι στο σπίτι με το παιδί (3-12 ετών) Λόττη Αλεξάκου.
ΔΙΟΡΓΑΝΩΣΗ

Εάν επιθυμείτε να διαγραφείτε από τις λίστες παραληπτών πατήστε .